b'\n_START_ARTICLE_\nMatija Debeljak\n_START_SECTION_\n\xc5\xbdivljenje in delo\n_START_PARAGRAPH_\nPo gimnaziji v Ljubljani, Kopru in Milanu je tam nadaljeval \xc5\xa1tudije na filozofski fakulteti, nakar je deloval kot srednje\xc5\xa1olski in zasebni u\xc4\x8ditelj nem\xc5\xa1kega jezika v Comu, Benetkah, Milanu in Vidmu do upokojitve 1867. Po upokojitvi je bival v raznih krajih na Slovenskem in nazadnje v Trstu, kjer je umrl 18. oktobra 1886. Za Italijane je pisal u\xc4\x8dbenike nem\xc5\xa1\xc4\x8dine, tiskane v Milanu. Po letu 1848 je postal navdu\xc5\xa1en narodnjak in mecen slovenskim knji\xc5\xbeevnikom (mdr. Levstiku). Domala vse svoje premo\xc5\xbeenje je zapustil slovenskim in hrva\xc5\xa1kim kulturnim ustanovam.'